**Helsestasjons- og skolehelsetjenesten** er en del av enheten Forebygging, frivillighet og folkehelse i bydelen.

**Ta kontakt med helsesøster på skolen, eller eventuelt Holmlia helsestasjon ved behov. Tlf. 23 39 64 20**

**Fagleder i skolehelsetjenesten er Siv Børjesson, mob. 90 65 29 87. Kan også kontaktes ved behov.**

 Oppdatert: 06.09.17

**Skolehelsetjenesten
 1. – 7. klasse**

 **Skole**: Klemetsrud

Helsesøster: Rajinder Kaur

Tlf.: 95239433

e-mail: rajinder.kaur@bsn.oslo.kommune.no

**SKOLEHELSETJENESTEN:**

Helsesøster og skolelege er en del av kommunens lovbestemte helsetjenester som alle barn og unge har rett til.

Dette er et gratis tilbud til alle barn i skolealder og omfatter fysisk, psykisk og sosial helse.

Tilbudet innebærer:

* Helseundersøkelser
* Veiledning og støtte til foreldre og elever.

Vi er opptatt av barnet og familiens helse og trivsel og tilbyr individuell tilpasset råd og støtte etter behov.

Skolehelsetjenesten har et fast program, men ønsker også å være tilgjengelig for elever som strever med ulike helseproblemer.

Skolehelsetjenesten gir:

* Helseopplysning, undervisning, rådgivning og veiledning – individuelt og i grupper.
* Vaksinasjon
* Samarbeid med foreldre, skole og andre aktuelle instanser.
* Miljørettet tiltak – fokus på elevenes arbeidsmiljø.
* ”Åpen dør” – være tilgjengelig for elevene.
* Tverrfaglig samarbeid, individuell plan og ansvarsgrupper.
* Henviser og samarbeider med andre instanser.
	+ - Som f. eks barne- og ungdomspsykiatrien (BUP), pedagogisk- psykologisk tjenesten (PPT), logoped, fysioterapeut, Familiesenteret, Psykisk helse, sosial- og barnevernstjenesten, NAV og sykehus.

Elever, foreldre og lærere er velkomne til å ta kontakt ved spørsmål eller behov. Spørsmål eller beskjeder kan sendes via skolens kontor eller direkte til skolens helsesøster. Avtale med skolelegen formidles via helsesøster.

Helsesøster har tett samarbeid med skolen, er en del av skolens tverrfaglige team og har faste samtaler med sosiallærer/rådgiver, er med på klassegjennomganger, ressursteam etc.

Ved forandring av timeavtale er det viktig å gi beskjed i god tid.

Skolehelsetjenesten har egne lokaler på skolen og er en del av skolemiljøet.

Skolehelsetjenesten plikter å føre journal med helseopplysninger på alle elever. Foresatte/eleven har rett til innsyn i journalen. Hvis eleven flytter, vil journalen bli overført til ny skole for å sikre faglig forsvarlig oppfølging.

**Alle som arbeider i skolehelsetjenesten har taushetsplikt (jf. Lov om helsepersonell)**

Behandling av sykdom og skade henvises til egen fastlege eller legevakt

**SKOLEHELSESTJENESTENS FASTE PROGRAM:**

**1. klasse:**

Besøk i klassene. Deltakelse på foreldremøte.

Alle elever med foresatte vil bli innkalt til skolestartsamtale. Det blir en samtale om barnets helse og trivsel, måling av høyde og vekt. Det blir tatt hørselstest, og synstest tas ved behov.

**2. klasse:**

Vaksine mot difteri/stivkrampe/kikhoste og polio (DTP-IPV) i grupper.

**3. klasse:**

Høyde- og vektmåling, og helsestund i grupper.

**4. klasse:**

Klasseundervisning om psykisk helse, bruk av metoden Psykologisk Førstehjelp.

**6. klasse:**

Vaksine mot meslinger, kusma, røde hunder, MMR. Samtale med elevene i grupper eller enkeltvis om pubertet.

**7. klasse:**

Tilbud om vaksine mot livmorhalskreft, HPV til jenter.

Utenom det faste programmet kan elever få oppfølging på bakgrunn av opplysninger, observasjoner, ønsker og behov.